ᱠᱟᱴᱤᱦᱟᱨ

ᱠᱟᱴᱤᱦᱟᱨ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱠᱟᱴᱤᱦᱟᱨ ᱦᱚᱱᱚᱛ ᱨᱮᱱᱟᱜ ᱴᱚᱴᱷᱟᱹᱨᱤ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱵᱤᱦᱟᱨ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮᱭᱟ ᱟᱨ ᱟᱡᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱞᱟᱹᱜᱤᱫ ᱛᱮ ᱯᱩᱨᱟᱹ ᱥᱟᱢᱟᱝ ᱥᱤᱧᱚᱛ ᱨᱮ ᱵᱟᱰᱟᱭᱚᱜᱼᱟ ᱾

ᱱᱟᱜᱟᱢ
ᱠᱟᱴᱤᱦᱟᱨ, ᱱᱚᱣᱟ ᱢᱟᱲᱟᱝ ᱫᱚ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱢᱤᱛᱷᱤᱞᱟ ᱯᱚᱱᱚᱛ (ᱡᱟᱦᱟᱸ ᱫᱚ ᱵᱷᱤᱫᱮᱦᱚ ᱟᱜ ᱥᱚᱢᱨᱟᱡᱽ ᱦᱚᱸ ᱠᱚ ᱢᱮᱛᱟᱜᱼᱟ) ᱛᱷᱟᱯᱚᱱ ᱤᱡ ᱤᱱᱰᱚᱼᱟᱨᱭᱟᱱ ᱦᱚᱲ ᱤᱫᱤ ᱛᱮ ᱵᱟᱥᱟ ᱠᱟᱛᱮ ᱛᱟᱭᱚᱢ ᱢᱤᱛᱷᱤᱞᱟ ᱫᱚ ᱯᱩᱭᱞᱩ ᱵᱟᱨ ᱧᱩᱛᱩᱢᱟᱱ ᱮ ᱧᱟᱢ ᱠᱮᱫᱼᱟ ᱾Michael Witzel (1989), Tracing the Vedic dialects in Dialectes dans les litteratures Indo-Aryennes ed. Caillat, Paris, pages 13, 17 116–124, 141–143

ᱛᱟᱭᱚᱢ ᱵᱮᱫᱤᱠ ᱚᱠᱛᱚ  (᱑᱑᱐᱐ ᱠᱷᱚᱱᱟᱜ ᱕᱐᱐ ᱵᱤ ᱥᱤ ᱤ) ᱨᱮ ᱵᱤᱫᱮᱦᱚ ᱨᱟᱡᱽ ᱫᱚ ᱠᱩᱨᱩ ᱟᱨ ᱯᱟᱧᱪᱟᱲᱟ ᱥᱟᱶᱛᱮ ᱫᱩᱠᱷᱤᱱ ᱮᱥᱤᱭᱟ ᱨᱮᱭᱟᱜ ᱨᱟᱡᱽᱱᱤᱛᱤ ᱟᱨ ᱞᱟᱠᱪᱟᱨ ᱨᱮᱭᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱵᱤᱫᱮᱦᱚ ᱨᱮᱱ ᱨᱟᱡᱟ ᱫᱚ ᱡᱚᱱᱚᱠᱚ ᱠᱚ ᱢᱮᱛᱟᱠᱚ ᱠᱟᱱ ᱛᱟᱦᱮᱸᱫ ᱾  ᱢᱤᱛᱷᱤᱲᱟ ᱨᱟᱡᱽ ᱫᱚ ᱛᱟᱭᱚᱢ ᱛᱮ ᱵᱷᱟᱡᱤ ᱨᱟᱡᱽ ᱥᱟᱶ ᱢᱮᱥᱟ ᱮᱱᱟ ᱾ ᱱᱚᱶᱟ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱵᱷᱚᱭᱥᱟᱲᱤ ᱛᱟᱦᱮᱸ ᱠᱟᱱᱟ ᱾ 

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱥᱚᱲᱚᱠ

ᱠᱟᱴᱤᱦᱟᱨ ᱟᱡᱟᱜ ᱵᱷᱤᱛᱤᱨ ᱨᱮᱱᱟᱜ ᱴᱷᱟᱶ ᱤᱫᱤ ᱛᱮ ᱵᱤᱦᱟᱨ ᱟᱨ ᱮᱢᱟᱱ ᱯᱩᱲᱥᱤ ᱯᱚᱱᱚᱛ ᱨᱮᱱᱟᱜ ᱯᱩᱲᱥᱤ ᱥᱚᱦᱚᱨ ᱫᱷᱟᱹᱵᱤᱡ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱤᱱᱟᱹᱜ ᱱᱟᱯᱟᱭ ᱛᱮ ᱡᱚᱲᱟᱣ ᱵᱟᱱᱩᱜᱼᱟ ᱾ ᱢᱤᱫᱴᱟᱝ ᱟᱹᱰᱤ ᱱᱟᱯᱟᱭ ᱨᱟᱡᱽᱰᱟᱦᱟᱨ, ᱟᱫᱚ, ᱱᱚᱣᱟ ᱯᱩᱨᱱᱤᱭᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱚᱠᱟ ᱠᱷᱚᱱ, ᱟᱨ ᱥᱮᱱᱚᱜᱼᱟ ᱟᱨᱵᱟᱝ ᱱᱚᱣᱟ ᱤᱫᱤ ᱛᱮ ᱮᱦᱚᱵᱚᱜᱼᱟ ᱾

ᱩᱰᱟᱹᱱ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱯᱩᱨᱱᱤᱭᱟ ᱩᱰᱟᱹᱱ ᱰᱟᱹᱦᱤ ᱨᱮ ᱯᱩᱨᱱᱤᱭᱟ (᱓᱐ ᱠᱤᱞᱚᱢᱤᱴᱚᱨ) ᱥᱩᱨ ᱨᱮ ᱢᱮᱱᱟᱜᱼᱟ, ᱟᱫᱚ ᱱᱚᱣᱟ ᱢᱤᱫᱴᱟᱝ ᱮᱭᱟᱨᱯᱷᱚᱨᱥ ᱥᱴᱮᱥᱚᱱ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱵᱮᱯᱟᱨᱤ ᱩᱰᱟᱹᱱ ᱰᱟᱹᱦᱤ ᱵᱟᱜᱽᱰᱚᱜᱽᱨᱟ ᱩᱰᱟᱹᱱ ᱰᱟᱹᱦᱤ (᱑᱖᱐ ᱠᱤᱞᱚᱢᱤᱴᱚᱨ) ᱨᱮ ᱥᱤᱞᱤᱜᱩᱲᱤ (ᱯᱚᱪᱷᱤᱢ ᱵᱟᱸᱜᱽᱞᱟ) ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱤᱦᱟᱨ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱒᱔᱐,᱕᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱟᱴᱤᱦᱟᱨ ᱥᱚᱦᱨᱤ ᱜᱩᱴ ᱨᱮ ᱠᱟᱴᱤᱦᱟᱨ (ᱱᱚᱜᱚᱨ ᱱᱤᱜᱟᱢ ᱯᱞᱟᱥ ᱵᱟᱦᱨᱮ ᱜᱽᱨᱚᱴ) ᱟᱨ ᱠᱟᱴᱤᱦᱟᱨ ᱨᱮᱞᱣᱮ ᱠᱚᱞᱚᱱᱤ (ᱵᱟᱦᱨᱮ ᱜᱨᱚᱴ) ᱥᱮᱞᱮᱫ ᱟᱠᱟᱱᱟ ᱾ ᱠᱟᱴᱤᱦᱟᱨ ᱱᱚᱜᱚᱨ ᱱᱤᱜᱟᱢ ᱨᱤᱱ ᱜᱩᱴ ᱦᱚᱲ ᱮᱞ ᱒᱒᱕,᱙᱘᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱑᱙,᱑᱔᱒ ᱠᱚᱲᱟ ᱟᱨ ᱑᱐᱖,᱘᱔᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱡᱟᱱᱟᱝ ᱡᱟᱹᱱᱤ ᱘᱙᱗ ᱛᱟᱦᱮᱸ ᱠᱟᱱᱟ ᱾ ᱕ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱦᱚᱲ ᱮᱞ ᱓᱑,᱐᱓᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱗+ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚᱨ ᱗᱙.᱘᱗ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱒᱐᱐ ᱥᱚᱦᱚᱨ ᱨᱮ ᱠᱟᱴᱤᱦᱟᱨ ᱟᱡᱟᱜ ᱦᱚᱲ ᱮᱞ ᱨᱮ ᱑᱙᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱭᱟ ᱾

ᱦᱤᱱᱫᱤ, ᱩᱨᱫᱩ, ᱢᱮᱭᱛᱷᱤᱞᱤ, ᱟᱝᱜᱤᱠᱟ, ᱵᱟᱸᱜᱽᱞᱟ ᱟᱨ ᱥᱩᱨᱡᱚᱯᱩᱨᱤ ᱠᱟᱴᱤᱦᱟᱨ ᱨᱮᱠᱚ ᱨᱚᱲ ᱠᱟᱱ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 katihar.bih.nic.in 
District Court, Katihar


ᱛᱷᱚᱠ:ᱠᱟᱴᱤᱦᱟᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱱᱚᱜᱚᱨ ᱱᱤᱜᱟᱢ ᱠᱚ